Sancho Garcés II de Navarra

Sancho Abarca rendreza en ista pachina, ta o lugar de Taust, se veiga Sancho Abarca (Taust).

Sancho Garcés II, dito «Abarca», estió rei de Navarra y conte d'Aragón (970 - 994).

Yera filo d'o rei García Sánchez I y Andregoto Galíndez, filla d'o conte d'Aragón Galindo Aznárez II (867-892)

S'atribuye a iste rei o títol de rei de Navarra, cuan en 987 en o Monesterio de Sant Chuan d'a Penya se tetula:

En ista epoca os reinos de Leyón, Navarra y o condau de Castiella yeran unitos por lazos familiars; a monarquía navarra manteneba a Remiro III de Leyón, menor d'edat.

Cuan morió Alhakén II en 976 y le sucedió o suyo fillo Hixem II tutelato por Almanzor, perigló a estabilidat d'os reinos cristianos: as tropas d'Almanzor vencioron a os cristianos en Torrevicente, a o sud de Soria; dimpués les tornoron a vencer en Taracueña, amán d'Osma.

En 975 fue redotato por os musulmans en San Esteban de Gormaz, y en 981 en Rueda, a doce kilometros de Tordesillas, os cristianos tenioron una important redota.

Como por as armas no se podeba con Almanzor, Sancho Garcés acudió ta Cordoba como embaixador d'o suyo propio reino, lebando a-saber-los regalos ta o victorioso Almanzor, pactando con él y dando a o musulmán a suya filla en matrimonio. Fruito d'iste matrimonio naixió lo que heba d'estar Abd al-Rahman Sanchuelo, hereu a o Califato de Cordoba.

Establió o Monesterio de San Andrés de Cirueña (972).

 Descendencia 
Casato, prebablement, en 962 con Urraca Ferrández, filla de Ferrán González y de Sancha de Pamplona. Antis de 950 Urraca heba estato casata con Ordonyo III de Leyón y en 956 casó con o futuro Ordonyo IV o Malo, de qui se deseparó.

 Fillos 
 García II Sánchez "o Tembloso", Rei de Pamplona, casato con Ximena Ferrández.
 Remiro de Navarra (m. 992).
 Gonzalo de Navarra. Bels documentos lo presentan como conte d'Aragón. Baixo a dependencia de su pai gubernaba o condau d'Aragón en unión d'a suya mai a reina Urraca.
 Abda (Urraca) de Navarra "A Bascona", entregata ta Almanzor, y que antis d'ingresar en un convento le dió un fillo, Abderramán "Sanchuelo".

 Vinclos externos 

Categoría:Contes d'Aragón
Categoría:Reis de Navarra
Categoría:994 (muertes)
Categoría:Dinastía Ximena